Gedved Seminarium, Kultur & Medborgerhus ”Seminariet”

Referat af bestyrelsesmøde mandag den 9. februar kl. 19.30 hos Birgitte.

Til stede: alle undtagen Susanne

**Dagsorden:**

1. Godkendelse af referat fra sidst. Der er følgende kommentarer: En musikfestival i Gedved er berammet til den 11.juni. Og næste musikarrangement er med musikeren Peter Viskinde den 25.2 . Billetter: 150 kr. ved forkøb, 130 kr. for medlemmer og 170 kr. ved døren.
2. Generalforsamling: 7. marts. Planlægning: Der sendes indbydelse ud til medlemmerne om generalforsamlingen, som holdes i Cafeen i Medborgerhuset. Ved tilmelding er der et gratis måltid mad i Cafeen, og den ordinære generalforsamling starter kl. 19.30. Birgitte sender indbydelser ud og skriver beretning og finder dirigent og revisorer. Det foreslås, at renoveringsmaterialet til Medborgerhuset fra Skala-arkitekterne gennemgås af Niels Arne eller en arkitekt? Og måske en sang ved Søren og Isabel?
3. Jimmys opsigelse: Jimmy har sagt op til 1. april, idet han har fået et nyt job. Bestyrelsen skal derfor lave et nyt stillingsopslag evt. kontakte tidligere ansøgere? Der er aftalt, at Jimmy skal opfylde sine personlige forpligtelser i form af konfirmationsaftaler mm. Han har ligeledes vist sig fleksibel i forhold til den endelige dato, således at en evt. overlapningsperiode kan komme på tale. Birgitte kikker på vore tidligere annoncer og tilretter dem, så de passer til vores nye situation. Vi vil denne gang lægge vægt på at få flere åbningstider og ligeledes flere cafegæster end restaurantgæster. Vi er optimistiske, og tror at den rette person findes.
4. evt.\_ Martin foreslår at vi overvejer navnet Seminariet.

Birthe Bjørslev referent.

Næste ordinære møde er mandag den 4. april –hvis ikke andet aftales